เก็บตกการเงิน
กดเอทีเอ็มลุ้นรถมินิ
28 ธ.ค. 2555

กดเอทีเอ็มลุ้นรถมินิ 
นางศิริพร นพวัฒนพงศ์ ผู้ช่วยกรรมการผู้จัดการใหญ่ สายงานการตลาดและสื่อสารองค์กร ธนาคารกรุงไทย เปิดเผยว่า ธนาคารได้จัดแคมเปญ กดเงินผ่านตู้เอทีเอ็มของ KTB ลุ้นฟรี MINI เป็นร้อย เป็นแคมเปญส่งท้ายปีโดยมอบสิทธิพิเศษสำหรับลูกค้าผู้ถือบัตรเอทีเอ็มหรือบัตรเดบิต ได้ลุ้นรถยนต์ MINI ONE 1.6 มูลค่า 1.94 ล้านบาท และ iPad mini (16 GB) WiFi+Cellular จำนวน 100 รางวัล มูลค่ารางวัลละ 1.52 หมื่นบาท รวมมูลค่ารางวัลทั้งสิ้น 3.46 ล้านบาท 
ลูกค้าที่สมัครใช้บัตรเอทีเอ็มหรือบัตรเดบิตทุกประเภท จะได้รับสิทธิชิงรางวัลอัตโนมัติ 10 สิทธิ ส่วนลูกค้าที่ใช้บัตรเอทีเอ็มหรือบัตรเดบิต ที่ทำรายการโอน จ่าย เติมเงิน ผ่านเครื่องเอทีเอ็มของธนาคารกรุงไทย ได้สิทธิชิงรางวัลอัตโนมัติ ทุกๆ 2 รายการ ต่อ 1 สิทธิ จนถึงวันที่ 25 มี.ค. 2556
นางศิริพร กล่าวต่อไปว่า ธนาคารจะจับสลากรายชื่อผู้โชคดี ในวันที่ 2 พ.ค. 2556 ประกาศรายชื่อ ในวันที่ 9 พ.ค. 2556 และมอบรางวัลให้กับผู้โชคดี ในวันที่ 16 พ.ค. 2556 โดยในนี้ธนาคารมีเครื่องเอทีเอ็ม และเครื่องเอดีเอ็มกว่า 8,000 เครื่องทั่วประเทศ และมีแผนเพิ่มขึ้นอีก 1,000 เครื่องในปีหน้า
ก่อนหน้านี้ธนาคารกรุงไทยจัดแคมเปญแจกรถมาแล้ว 3 ครั้ง เริ่มจาก 1.KTB Thank You Festival ชิงรถยนต์ Mercedes Benz และทองคำ 2.แคมเปญ ทำบัตร ใช้ตู้ จับคู่ลุ้นรถ ชิงรถยนต์ Honda Brio และรถจักรยานยนต์ Honda click I 3.แคมเปญ KTB Motor Show ชิงรถยนต์ All New Honda Civic 2012
ลูกค้า ธอส. รับสิทธิดูหนัง 60 บาททุกรอบ
ธนาคารอาคารสงเคราะห์ จัดโปรโมชันพิเศษสำหรับลูกค้า เพียงลูกค้าแสดงบัตร ATM ขอรับสิทธิแลกซื้อบัตรชมภาพยนตร์เฉพาะที่นั่งแบบปกติ ระบบฉายปกติ หรือระบบฉายดิจิตอล 2D ในราคา 60 บาท ทุกวัน ทุกรอบ ทุกสาขาทั่วประเทศที่โรงภาพยนตร์ในเครือเมเจอร์ ซีนีเพล็กซ์ และอีจีวี ทุกสาขา พารากอน ซีนีเพล็กซ์ เอสพละนาด ซีนีเพล็กซ์ พาราไดซ์ ซีนีเพล็กซ์ และเมกา ซีนีเพล็กซ์ เริ่มตั้งแต่วันนี้31 พ.ค. 2556 หรือจนกว่าโควตาจะหมด 3,000 ที่นั่งแรก m